**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;  2. Aizputes novada pašvaldības 2017. gada 16. jūnija vēstule Nr. 2.1.16/NOS-503 “Līdzekļu pieprasījums no Valsts budžeta programmas “Līdzekļi neparedzētiem gadījumiem””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Aizputes novada pašvaldības iesniegto informāciju, 2016. gada augustā ilgstošu lietavu rezultātā būtiski bija cēlies ūdens līmenis Alokstes upē, Aizputes novada Apriņķos pie tilta pār Alokstes upi (Plēsumi – Langsēži – Apriņķi). Saskaņā ar Latvijas Vides, ģeoloģijas un meteoroloģijas centra sniegto informāciju kopējais nokrišņu daudzums 2016. gada augustā Latvijā sasniedza 128,5 mm, kas ir 67 procenti virs mēneša normas (norma – 77,1 mm), tādējādi 2016. gada augusts ir bijis par desmito nokrišņiem bagātāko augustu vairāku gadu garumā. Savukārt pēc Aizputes novada Lažas pagasta mēneša nokrišņu novērojumu stacijas Pāvilosta datiem 2016. gada augustā kopējais nokrišņu daudzums bija 115,1 mm. Aizputes novada pašvaldība informē, kad ūdens līmenis Alokstes upē kritās, tika konstatēts, ka tilta pār Alokstes upi (Plēsumi – Langsēži – Apriņķi) ceturtais balsts ar applūdušās upes ūdens plūsmu tika izkustināts no vietas, tas neatrodas perpendikulāri tilta plaknei, bet ir nobīdīts straumes virzienā. Tilta pār Alokstes upi garenlaidumā ir izveidojies iesēdums. Rezultātā tika pieņemts lēmums pieprasīt sertificēta speciālista atzinumu par tilta pār Alokstes upi (Plēsumi – Langsēži – Apriņķi) tehnisko stāvokli. Saņemts sertificēta būvinženiera Jura Rozītes (SIA “Juris Rozīte”) 2016. gada 2. oktobra slēdziens par tilta pār Alokstes upi Apriķos, Lažas pagastā, Aizputes novadā atrašanos avārijas stāvoklī. Aizputes novada dome 2016. gada 26. oktobrī pieņēma lēmumu Nr. 434 “Par satiksmes ierobežošanu pār tiltu pār Alokstes upi Apriķos, Lažas pagastā, Aizputes novadā”, ar kuru ierobežoja satiksmi pār tilta braukšanas joslu lejteces pusē un uzstādīja ceļazīmi “Masas ierobežojums” 3,5 t. Tādā veidā tika pārtraukta smagās lauksaimniecības tehnikas pārvietošanās pāri tiltam, kā rezultātā Aizputes novada lauksaimniekiem, mežsaimniekiem un komercuzņēmumiem ir jāmēro apmēram 15 – 22 km garš apkārtceļš (skatīt pielikumā ZS “BIRZĪTES-I” un SIA “Eglat” iesniegumi). Tilts savieno Lažas pagasta Apriķu ciema centru ar Lažas pagasta lauksaimniecībā izmantojamo zemju īpašumiem, kā arī meža zemju īpašumiem, kas atrodas Alokstes upes otra pusē. Aizputes novada dome nolēma uzsākt nepieciešamās darbības tilta atjaunošanai un 2016. gada decembrī tika uzsākti tilta projekta sagatavošanas darbi, saņemti tehniskie noteikumi utt.. Tika izsludināts iepirkums Publisko iepirkumu likuma 82. panta kārtībā AND 2016/27 “Tilta pārbūve pār Alokstes upi Apriķos Lažas pagastā, Aizputes novadā”, bet 2017. gada 5. janvārī Aizputes novada Iepirkumu komisija pieņēma lēmumu slēgt līgumu ar SIA “Projekts 3” par projekta izstrādi, kur Būvdarbu aprēķinātā cena ir 245 629,52 *euro* (ar PVN) apmērā. 2017. gada 30. martā Aizputes novada Iepirkumu komisija cenu aptaujā par Būvprojekta ekspertīzes veikšanu būvprojektam “Tilta pārbūve pār Alokstes upi Apriķos, Lažas pagastā, Aizputes novadā” pieņēma lēmumu, ka būvekspertīzi veiks SIA “Inženierbūve” par 5 445 *euro*. Būvprojekta ekspertīzes atzinums apstiprināja, ka būvprojekts izstrādāts korekti.  Pamatojoties uz Aizputes novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2016. gada augustā ilgstošu lietavu radīto plūdu postījumu novēršanu Aizputes novada pašvaldības tiltam pār Alokstes upi (Plēsumi – Langsēži – Apriķi), kopā ir nepieciešami finanšu līdzekļi 251 075 *euro* apmērā. Pašvaldība apņemas nodrošināt līdzfinansējumu 75 322 *euro* apmērā, kas ir 30 procenti no postījumu novēršanai nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 175 753 *euro* apmērā.  Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai 175 753 *euro* pārskaitīšanai Aizputes novada pašvaldībai, lai segtu izdevumus, kas saistīti ar 2016. gada augustā ilgstošu lietavu radīto plūdu postījumu novēršanu Aizputes novada pašvaldības tiltam pār Alokstes upi (Plēsumi – Langsēži – Apriķi).  Vides aizsardzības un reģionālās attīstības ministrijai minēto finansējumu pārskaitīt Aizputes novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2016. gada augustā ilgstošu lietavu radīto plūdu postījumu novēršanu Aizputes novada pašvaldības tiltam pār Alokstes upi (Plēsumi – Langsēži – Apriķi). |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija un Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | **Turpmākie trīs gadi (euro)** | | |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +175 753 |  |  |  |
| 2.1. valsts pamatbudžets | 0 | +175 753 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -175 753 |  |  |  |
| 3.1. valsts pamatbudžets | 0 | -175 753 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +175 753 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K.Gerhards

Solvita Vaivode, 66016749

[solvita.vaivode@varam.gov.lv](mailto:solvita.vaivode@varam.gov.lv)